मैंने कहा कि मेरे साथ हुआ है नहीं है कुछ ऐसा तो मैं कुछ भी दावे के साथ नहीं कह सकता। न मैं हां कह सकता हूं कि भूत होते हैं और न ही सिरे से खारिज कर सकता हूं। खैर, बातें हुईं और फिर हम अपने-अपने घर की ओर चल दिए। मैं अपने फ्लैटमेट राहुल के साथ रहता था। मैं नादौन से हूं और राहुल मूलत: चंडीगढ़ के पास मनी माजरा का रहने वाला था। हम दिल्ली में काम करते थे तो पीजी में मुलाकात हुई थी औऱ वहीं से निकलकर फिर फ्लैट रेंट पर लेकर साथ रहने लगे थे।